স্টাফ রিপোর্টার ॥ হবিগঞ্জ-লাখাই সড়কে টমটম-মোটরসাইকেল সংঘর্ষে এসিআই কর্মকর্তাসহ ৫ জন আহত হয়েছে। গুরুতর আহত অবস্থায় আহতদেরকে উদ্ধার করে হবিগঞ্জ সদর হাসপাতালে ভর্তি করা হয়। আহতরা হল লাখাই উপজেলার বামৈ গ্রামের আব্দুল গণির পুত্র এসিআই কোম্পানীর উপজেলা প্রতিনিধি আলামিন (৩০) ও করাব গ্রামের জবান উল্লার পুত্র টমটম চালক আরব আলী (৪৫)। গতকাল বৃহস্পতিবার সন্ধ্যায় এ দুর্ঘটনা ঘটে। আহত সূত্রে জানা যায়, লাখাইগামী মোটরসাইকেলের সাথে ওই টমটমের মুখোমুখি সংঘর্ষ হয়। এতে উল্লেখিতরা আহত হয়।